  Виталий Пронин Ярославль улосысь Рыбинск городын Россиысь егит спортсменъёслэн куасэн бызьылонъя ӵошатсконзы ортчиз. Татын вормисьёслы сюрес усьтӥськиз дуннеысь егитъёслэн вожвылъяськоназы пыриськыны.Ӵошатсконэ 48 улосысь 334 спортсменъёс лыктӥзы. Нимаз бызьылонын зарни медаль утӥз Можгаысь Лилия Васильева, 3-тӥ луиз Ижысь Роман Тарасов. Секытэн сётскиз эстафета. Нылъёс вормисьёс пӧлы ӝутскыны ӧз быгатэ, пиос - Владислав Азанов, Ильназ Закиров, Евгений Вахрушев но Роман Тарасов - ваньзэс азьпалтӥзы. Озьы Удмуртиысь команда огъя зачётын 1-тӥ интые потӥз. 2-тӥ но 3-тӥ интые потӥзы Тюмень улосысь но Коми Республикаысь командаос. Кужмо спортсменъёс Россилэн командаяз кутэмын луозы. Теги: куасэнбызьылон  